ઓડીટના વાંધાના જવાબ આધાર-પુરાવા સાથે નિયત સમય મર્યાદામાં રજૂ કરવા કમિશ્નરે સૂચના આપી છે   જામનગર મહાનગરપાલિકાના વર્ષ 2014-15 ના જનરલ ઓડીટમાં એજન્સીઓને ખોટાં ચૂકવણાં,કામ મોડા થતાં હોય તેના વિલંબ વળતરની કપાત,લેબર સેસની કપાત,વેટની કપાત ન કરી હોય, ઓવર પેમેન્ટ, ડામરની ગુણવતામાં ફેરફાર કરી ડામરનો વપરાશ, કર્મચારીને ખોટા ચૂકવણાં, પાઇપલાઇન કામમાં એકસાઇઝ ડયુટી માફીનું પ્રમાણપત્ર મેળવ્યા વગર ચૂકવણું, કર્મચારીઓના વાહનો લોનની સમયસર ભરપાઇ ન કરી હોય, કર્મચારીઓના ઇજાફાની ખોટી ગણતરી,વગર પગારની રજાના ચૂકવણા,પગારપંચની ખોટી ગણતરી, મુસાફરી અને રજા પ્રવાસના ખોટા ચૂકવણા સહીતની ક્ષતિઓ ખૂલતા વસૂલાતનો આદેશ કરવામાં આવ્યો છે.